cyanic-selkie/wikianc huggingface dataset:
Konkurrenten.no
Risdal Touring som står bak konseptet fikk avslag på sin første konsesjonssøknad av daværende samferdselsminister Terje Moe Gustavsen. Beslutningen ble anket og konsesjon ble innvilget i mars 2002 etter regjeringsskifte (Torild Skogsholm). Fra 15. mai 2002 startet selskapet rutegående trafikk, og i 2010 var det 96 ukentlige avganger.
Ruteplanen er lagt opp med både regulære avganger (med en reisetid på 4 timer og 55 minutter), samt direkteavganger på enkelte dager (med en reisetid på 4 timer og 30 minutter).
18. april 2013 ble det kjent at Konkurrenten.no går inn i NOR-WAY Bussekspress f.o.m. 1. mai etter at Nettbuss trekker seg ut.
I tillegg til Vy Buss' Sørlandsekspressen, kjører også Lavprisekspressen i dette markedet.
Voltaire (Paris Metro)
Voltaire er en stasjon på metroen i Paris.
Stasjonen betjener linje 9.
Stasjonen ligger ved Boulevard Voltaire, som er oppkalt etter den franske filosofen Voltaire (død 1778).
Osman Sagar
Osman Sagar eller Osmansagar, også kalt Gandipet, er en kunstig innsjø i 9,6 km vest for Hyderabad i delstaten Telangana i India. Den ble dannet i 1922 ved oppdemming av elven Musi for flomsikring og for å sørge for vannforsyning til Hyderabad. Innsjøen er oppkalt etter nizam Osman Ali Khan, som styrte staten Hyderabad fra 1911 til 1948.
Ballester-demningen
Ballester-demningen er en demning med vannkraftverk i elva Limay i det vestlige Argentina, provinsen Neuquén. Reservoaret ligger på grensen til provinsen Río Negro. Anlegget stod ferdig utbygget i 1916, etter ti års konstruksjon fra byggestarten i 1910. Dette er arkitektonisk sett blant de mest monumentale og storslåtte demningene i Argentina fra det 20. århundre. Anlegget ligger 16 km fra byen Centenario.
Vannkraftverket har installert vannkraftproduksjon på maksimalt 13,5 MW fordelt på to turbiner.
Demningen er en 420 meter lang gravitasjonsdam i stein. Den gir også omfattende irrigasjon til et jordbruksområde på 60.000 hektar (600 km²).
Jeg, Claudius (roman)
Jeg, Claudius (engelsk: I, Claudius) er en roman skrevet av den engelske forfatteren Robert Graves, og utgitt i 1934. Romanen er skrevet i førsteperson som en fiktiv selvbiografi av den romerske keiseren Claudius. Graves diktet opp en bakgrunn hvor verket ble presentert som en oversettelse fra ekte, nyoppdagede skrifter skrevet av Claudius selv. Claudius bevarte bokstaver, taler og sitater ble innlemmet i teksten. Romanen inkluderer historie fra det Julio-claudiske dynasti og det romerske keiserriket, fra mordet på Julius Cæsar i år 44. f.Kr. til henrettelsen av Caligula i år 41 e.Kr. I oppfølgerromanen Guden Claudius fortsetter «selvbiografien» med Cladius' tiltredelse på tronen etter Caligulas død til hans egen død i år 54. Oppfølgeren har enda flere taler og sitater innlemmet, i den hensikt å tilføre autentisitet.
NASA
National Aeronautics and Space Administration (NASA) er en amerikansk føderal etat med oppgaver knyttet til romfart og luftfart. Etaten ble opprettet i 1958 som en direkte følge av Sovjetunionens oppskytning av Sputnik 1. NASA har omkring 18 000 ansatte og hovedkontor i Washington, DC. NASA står bak store bragder, for eksempel Apollo-programmet som sendte mennesker til månen for første gang. NASA sto også bak Mercury-programmet og Gemini-programmet.
Etableringen
4. oktober 1957 sendte Sovjetunionen verdens første menneskeskapte satellitt i bane rundt jorden, Sputnik 1. Medlemmene av den amerikanske Kongressen ble svært urolige over den potensielle trusselen mot amerikanernes sikkerhet og teknologiske ledelse, og ba innstendig president Dwight D. Eisenhower om å gjøre noe. Etter flere måneders debatt ble det enighet om at det behøvdes en ny føderal etat med ansvar for all ikke-militær aktivitet i rommet.
NASA begynte sin virksomhet 1. oktober 1958 med fire laboratorier og 8 000 ansatte fra landets 46 år gamle forskningsorgan for aeronautikk, National Advisory Committee for Aeronautics (NACA).
Smith Streeter
Smith O. Streeter (født 1. juli 1851 i Canada, død 1931) var en amerikansk roquespiller som deltok under OL 1904 i St. Louis.
Streeter kom på andreplass i roque under OL 1904 i St. Louis bak sin landsmann Charles Jacobus. Han vant fire av sine seks kamper mot de tre andre landsmennen som deltok i roqueturneringen. Streeter er en av tre roquespillere som har tatt olympisk medalje i sporten. Ettersom roque kun har vært olympisk øvelse en gang er han den første, siste og eneste som har fått olympisk sølvmedalje i sporten.
Kruna
Om sangen
10. januar 2019 ble Nevena Božović og «Kruna» offentliggjort som en av 24 deltakere i sangkonkurransen Beovizija 2019. Sangkonkurransen arrangeres av kringkasteren Radio-televizija Srbije (RTS), og vinneren får representere Serbia i Eurovision Song Contest. «Kruna» kvalifiserte seg fra semifinalen 28. februar 2019, og deltok i finalen 3. mars 2019. Sangen vant finalen med 20 poeng og ble dermed Serbias bidrag i Eurovision Song Contest 2019.
Eurovision Song Contest
I januar 2019 ble Serbia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Serbia hadde startnummer 9. «Kruna» ble blant de ti beste i sin semifinale og kvalifiserte seg dermed til finalen lørdag 18. mai. I finalen ble sangen nummer 18 av 26 deltakere.
Palmital (São Paulo)
Palmital er en kommune i delstaten São Paulo i sørøstregionen av Brasil.
Chihuido-demningen
Chihuido-demningen er en planlagt demning med vannkraftverk i elva Río Neuquén i det vestlige Argentina, provinsen Neuquén. Anlegget skal få inntil 480 MW effekt etter planene. Det ble godkjent utbyggingsplaner sommeren 2009.
Demningen anlegges 5,5 km fra der Neuquen-elva renner sammen med elva Agrio, og i alt 155 km fra provinshovedstaden Neuquén.
Demningen vil bli 104 meter høy og 1.035 meter lang.
A Picture of You
«A Picture of You» er en amerikansk popsang med melodi og tekst av John Beveridge og Peter Oakman, som ble gjort kjent av Joe Brown and the Luvvers.
En versjon med amerikanske Jay Barry ble utgitt på singlen ABC 10154 i 1960.
Britiske Joe Brown and the Luvvers har også spilt inn «A Picture of You». Den ble utgitt på singlen Piccadilly 7N35047 og LP-platen med samme navn (Golden Guinea CGL0146) i 1962.
En versjon med amerikanske Robert Gordon ble utgitt på LP-platen Bad Boy (RCA AFL 1-3523 (USA), RCA PL 13523 (Storbritannia)) i 1980.
Norsk versjon
Eldar Vågan har skrevet en norsk tekst på dialekt. Den norske tittelen er «Bilde ta deg». Vazelina Bilopphøggers har spilt inn sangen. Den ble utgitt på LP-platen 24 timers service (Philips 6327 026) i 1980. Produsent var Jan Paulsen.
Listeplasseringer
Browns versjon kom på den britiske singlelisten 19. mai 1962 og lå der i 19 uker med nummer to som høyeste plassering.
LP-platen A Picture of You kom på den britiske albumlisten 1. september 1962 og lå der i 29 uker med nummer tre som høyeste plassering.
Ungarn under Vinter-OL 1994
Ungarn under Vinter-OL 1994. Seksten sportsutøvere, fem menn og elleve kvinner fra Ungarn deltok i fem sporter, alpint, bobsleigh, kunstløp, hurtigløp på skøyter og skiskyting under Vinter-OL 1994 i Lillehammer i Norge. Ungarn vant ikke noen medalje, beste plassering var en ellevteplass i damenes kunstløp. Alpinisten Attila Bónis var Ungarns flaggbærer under åpningsseremonien.
ISO 3166-2:VG
Det er for tiden ikke definert noen ISO 3166-2-koder for De britiske Jomfruøyer.
Kommunistenes forbund
Kommunistenes forbund var en radikal internasjonal organisasjon som ble grunnlagt i 1836 som De rettferdiges forbund og som ble oppløst i 1852. Organisasjonen er mest kjent for å være den første marxistiske organisasjonen og for å ha vedtatt Det kommunistiske manifest som sitt program.
ISO 3166-2:VG
De britiske Jomfruøyers ISO 3166-1 alfa-2-kode er VG.
Kommunistenes forbund
De rettferdiges forbund var opprinnelig en sammenslutning av kristensosialister og utopiske sosialister, og hadde et program som kritiserte privateiendommen og det borgerlige samfunnet. I 1839 støttet de blanquistenes opprør i Paris og ble tvunget til å flytte organisasjonen til London. I 1847 deltok Karl Marx og hans Kommunistiske Korrespondansekomité på organisasjonens kongress i London, der de overtalte organisasjonen til skifte navn til Kommunistenes forbund. Slagordet ble samtidig endret fra «Alle mennesker er brødre» til «Arbeidere i alle land, forén dere». Senere samme år fikk Marx sammen med Friedrich Engels i oppdrag å skrive partiets program, som skulle bli Det kommunistiske manifest.
Forbundet spilte ingen rolle av betydning under revolusjonene i 1848, og den fikk en alvorlig knekk i 1850 da et innbrudd hos Marx førte til at store deler av organisasjonen ble rullet opp. Etter dette falt organisasjonen sammen, før den formelt ble oppløst i 1852.
Aki Mitsuhashi
Aki Mitsuhashi (født 12. september 1989) er en japansk landhockeyspiller. Hun representerte landet sitt under Sommer-OL 2012 i London, der hun endte på niendeplass med det japanske landslaget.
Brahmanisme
Brahmanisme er den religion som utviklet seg ut fra historisk vedisk religion i det urgamle India og som hadde sin periode mellom år 1000 f.Kr. og 500 f.Kr. Begrepet må ikke forveksles med brahminisme, som er det ritualistiske system som blir ledet av braminer (prester) i det hinduistiske samfunn.
ISO 3166-2:VI
ISO 3166-2:VI er De amerikanske Jomfruøyers del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Raudåte
Raudåte er en art av hoppekreps, en del av klassen Maxillopoda. Den er et dyreplankton som beiter på planteplankton og utgjør svært viktig føde for fiskeyngel. I enkelte områder utgjør raudåte 90 % av biomassen. Arten er kjernen i økosystemet i Norskehavet, som også er artens kjerneområde. I Norskehavet er biomassen av raudåte beregnet til 200 millioner tonn.
ISO 3166-2:VI
Det er for tiden ikke definert noen ISO 3166-2-koder for De amerikanske Jomfruøyer.
Raudåte
Raudåte blir ca. 2–5 mm lang. Den får i seg karotener i føden, noe som farger den rød, derav navnet. Raudåten spiser blant annet kiselalger, dinoflagellater, flimmerdyr, og andre mikroplankton.
Den er typisk for tempererte og sub-arktiske strøk og finnes i Atlanterhavet og oppover Barentshavet, hvor den framtrer sammen med ishavsåte og feitåte. Disse artene lever av alger og plankton som innleder en eksplosiv vekst i nordområdene når isen smelter fra april, og lagrer da store mengder fett, inklusive Omega-3, i en fettsekk som etter hvert dominerer dyrets kroppsomfang. Artene er alle viktige for polartorsk og andre høyere dyr i havet. Havforskningsinstituttet fant i 2012 klare tegn på nedgang i mengden dyreplankton i Norskehavet, og satte dette i samband med redusert mengde fett i sild, men mente ikke at nedgang i planktonmasse bidro til redusert fiskebestand. Det ble også observert en lavere mengde raudåte enn vanlig i Barentshavet, selv om mengden gikk opp omkring 2010 - antakelig på grunn av en reduksjon i maneter.
Raudåte har sin sørlige utbredelsesgrense i Nordsjøen, hvor samtidig den senere gytende Calanus helgolandicus har sin nordligste utbredelse. Dermed konkurrerer de to artene her, og deres relative utbredelse er en viktig indikator på klimaendringer. De siste tiårene har C. helgolandicus fortrengt raudåta og bredt seg helt opp i Norskehavet.
Biologen Dag O. Hessen har omtalt raudåte som «Norges kanskje viktigste dyr».
Spesialpedagogikk
Spesialpedagogikk (ofte forkortet spesped) er et fagområde som har fokus på mennesker som faller utenfor de normale rammene til pedagogikken. Det er ofte et fokus på vansker av ulike slag, og innenfor spesialpedagogikken kan en blant annet rette fokus mot barn og voksne med lese- og skrivevansker, eksempelvis dysleksi, dyskalkuli, andre matematikkvansker, språk- og talevansker, syns- og hørselsvansker, samt ulike sosiale og emosjonelle vansker. Spesialpedagogikken retter seg også mot mennesker med ulike typer fysiske og psykiske funksjonshemminger.
Som fagfelt er spesialpedagogikk sammensatt av flere fag, blant annet medisin, psykologi, logopedi, sosiologi, idéhistorie og pedagogikk. En profesjonsutdannet spesialpedagog har utdanning på masternivå innenfor de nevnte fagområder (logopedi, synspedagogikk, audiopedagogikk og så videre). Før Bologna-prosessen var utdanningen på embetseksamens nivå, cand.paed.spec. eller cand.ed. Spesialpedagogene har undervisnings-, rådgivings- og forskningskompetanse.
Charles Brown (roque)
Charles Brown (født 12. mars 1867, død 7. juni 1937) var en amerikansk roquespiller som deltok under OL 1904 i St. Louis.
Brown kom på tredjeplass i roque under OL 1904 i St. Louis bak sine landsmenn Charles Jacobus og Smith Streeter. Han vant to av sine seks kamper mot de tre andre landsmennen som deltok i roqueturneringen. Brown er en av tre roquespillere som har tatt olympisk medalje i sporten.Ettersom roque kun har vært olympisk øvelse en gang er han den første, siste og eneste som har fått olympisk bronsemedalje i roque.
Fairey Firefly
Fairey Firefly var et britisk jager- og rekognoseringsfly utviklet for bruk fra hangarskip. Flyet fløy første gang 22. desember 1941 og ble operativt fra oktober 1943. Produksjonen av Firefly fortsatte etter den andre verdenskrig, og i alt 1 702 fly ble bygget før produksjonen stanset 20. april 1956. Flyet deltok både i den andre verdenskrig, hvor det blant annet deltok i operasjoner mot «Tirpitz» i juli og august 1944, og i Koreakrigen.
Finn Christiansen
Finn Christiansen (født 22. august 1902 i Namsos, død 2. juli 1980 samme sted) var en norsk dommer og politiker (H).
Han var sønn av kjøpmann Johannes Sigvart Christiansen og hustru Marie Oline Egge i Namsos. Forfatteren Peter Egge var hans morbror. Søsteren Inger-Johanne ble gift med ekspedisjonssjef og statssekretær i Sosialdepartementet Kalmar Øksnes. Selv giftet han seg med Ida Kathrine Løfsnæs, datter av disponent i Namdalens Aktie-Dampskibsselskab Olaf Løfsnæs og hustru Pauline Devik. Finn og Ida Kathrine Christiansen fikk fire barn.
Han tok artium ved Aars og Voss' skole som privatist i 1919 og juridisk embedseksamen i 1925, hvorpå han åpnet sin egen sakførerforretning i Namsos. Han fikk møterett for Høyesterett i 1940. Under den andre verdenskrig var han sterkt engasjert i motstandsbevegelsen, især med arbeidet for å hjelpe flyktninger ut av landet i 1941 og 1942. For dette måtte han gå i dekning og senere forlate landet.
Etter krigen var han konstituert statsadvokat for landssviksaker i Nord-Trøndelag ved Frostating lagmannsrett, med arbeidssted i Namsos. Christiansen var sorenskriver ved Hammerfest sorenskriverembede 1947–1959, sorenskriver ved Horten sorenskriverembede 1959–1966 samt sorenskriver ved Namdal sorenskriverembede i Namsos 1966–1972. Som sorenskriver fikk han «fortsette og nesten avslutte de store oppgavene i forbindelse med vassdragsreguleringene». Dette gjaldt først og fremst å lede en rekke ekspropriasjonsskjønn etter reguleringen av Namsvatnet, Vektaren, Limingen og Tunnsjøen.
Christiansen var medlem av Nord-Trøndelag Høyres arbeidsutvalg 1938–1939 og formann fra 1939, og satt formelt som formann under hele krigen, men den partipolitiske aktiviteten var forbudt mellom 1940 og 1945. Ved stortingsvalget i 1945 var han førstekandidat på Høyres liste i Nord-Trøndelag, men valgkampen ble bare sporadisk gjennomført, og han ble ikke valgt. Han var kommunepolitiker i Namsos.
Finn Christiansens vei i Namsos er oppkalt etter ham.
Tor Einar Bekken
Tor Einar «Dr.» Bekken (født 14. mai 1964) er en norsk blues- og jazzmusiker (piano). Bekken var fra 2013 høgskolelektor og fra 2015 førsteamanuensis i musikk ved avdeling for lærer- og tolkeutdanning ved Høgskolen i Sør-Trøndelag, fra 2016 Institutt for lærerutdanning ved Norges teknisk-naturvitenskapelige universitet (NTNU).
Liv og virke
Bekken er oppvokst i Drammen og bosatt i Trondheim (1983-2001, 2006-), samt i Austmarka på Finnskogen (2001–2006). Han har hovedfag i musikk med en avhandling om pianotradisjon i New Orleans, Versailles i sumpene ved Institutt for musikk (1996). I tillegg har Bekken en mastergrad i engelsk litteratur (NTNU, 2012) med fordypning i afroamerikansk poesi.
I 1995 utga han The naked blues (Sonor Records) og i 2001 Train – stone blues piano, vol. 1 (Sonor Records). Han utga i samarbeid med pianist og munnspiller Bertil Jøreng, The ticklers (Tickler Disc, 2004). Inspirert av Orkanen Katrina utkom Flood street (DrB Records, 2006). Han har ledet bandet Dr. Bekken & the Bookerizers med Georg Michael Reiss på klarinett, Torstein Ellingsen på trommer og Svein Aarbostad på bass. De ga ut Got milk if you want it (Sonor Records, 2003), og har blant annet med Stein Kagge fremført forestillingen Urjazz på Jazzakademiet i Oslo Konserthus (2005). Den viktigste musikalske påvirkning i senere år har Bekken fått gjennom sitt bekjentskap med New Orleans-pianisten Eddie Bo (1930–2009), som han også opptrådte med, blant annet på Oslo Jazzfestival (1999) og på Blues In Hell (2008).
Bekken har turnert med Elias Akselsen, Marva Wright, produsert for Jazzin' Babies og Magnolia Jazz Band, og akkompagnert stumfilm ved Trondheim Filmklubb. Bekken har med bakgrunn i diverse blues- og boogie woogie-tradisjoner kommet fram til sitt eget uttrykk, preget av sterkt rytmisk driv i spillet. Han er også en lyrisk balladetolker, ofte påvirket av New Orleans-pianisten James Carroll Booker III. I 2008 kom plata Hardcore Piano på Blue Mood Records. Her fremfører Bekken for første gang utelukkende egne komposisjoner.
Bekken har i tillegg til å gi ut musikk på eget selskap fortsatt samarbeidet med Blue Mood Records og Grappa, noe som har resultert i albumet Upright Piano – Live at Bar Moskus (2017) og flere innspillinger med Richard Gjems. Han ble nominert til Spellemannprisen 2017 i klassen blues for Upright Piano – Live at Bar Moskus.
I 2019 ble han tildelt Notodden Bluesfestival bluespris for å ta vare på viktige sjangre i bluesen. Ved tildelingen av Notoddens bluesfestivals bluespris sa festivalsjef Jostein Forsberg at det «som regel er gitarister det blir snakka om, og det er på tide at prisen går til noen andre, noen som holder seg til den smale sti og som tør å gjøre det «no matter what». En artist som Kygo navnga da han ble spurt om hvem som var hans forbilde.» Little Steven sa at «prisen går til en mann som holder en viktig pianotradisjon ved like, man kan tenke på Otis Spann og helt tilbake til Professor Longhair og enda tidligere», fortsatte Little Steven - «Mannen holder denne tradisjonen i live, og jeg er så glad for at prisen går til en pianist til en forandring.» En rørt Bekken sa ved mottagelsen: «Jeg hadde aldri forventet dette. Jeg ble nominert til Spellemannspris i fjor (for 2017 som ble utdelt i 2018), og jeg anså det som den største heder jeg noen gang ville oppnå ved å spille bluespiano i Norge, og jeg er derfor helt målløs.»
Jim Beam
Jim Beam blir i media over hele verden gjerne omtalt som det mest kjente merket med bourbon. Den produseres på et destilleri med samme navn i Clermont i Bullitt County i Kentucky. Det er nærmest bare whiskey som produseres der, og da i all hovedsak bourbon (amerikansk whiskey). Bourbonproduksjonen er lovregulert i USA. Whiskey produsert på andre måter kan ikke gis betegnelsen bourbon.
Jim Beam har siden 1970 vært det mestselgende bourbonmerket i verden.
Produksjonen av denne whiskeyen startet i 1795 og har pågått kontinuerlig siden, bare avbrutt av forbudstiden i USA fra 1920 til 1933.
Det var bonden Johannes ”Reginald” Beam som først startet produksjonen av den typen whiskey som senere fikk betegnelsen bourbon. Han kalte whiskeyen for Old Jake Beam og destilleriet for Old Tub. Destilleriet har vært lokalisert flere ulike steder. Det ble etablert i Washington County, KY, men David M. Beam besluttet i 1856 å flytte destilleriet til Nelson County, KY fordi jernbanen den gang ble forlenget til det området og ga bedre muligheter for distribusjonen. Først fra 1933 ble destilleriet etablert i Clermont i Bullitt County, KY hvor det fremdeles er lokalisert. Tapping av flaskene skjer i all hovedsak i de tidligere lokalene til Old Grand Dad Distillery i Nelson County nær Bardstown. Old Grand Dad ble kjøpt opp av Jim Beam i 1987 i en stor handel med en lang rekke spritmerker som gjorde at Jim Beam gikk fra å være et selskap med bare to merker til å bli et selskap med et stort antall forskjellige merker.
Det var først i 1935 at navnet Jim Beam ble tatt i bruk på whiskyen og da for å hedre Jim Beam (James Beauregard Beam) som startet opp igjen destilleriet etter forbudstiden. På etikettene sto det da ”None genuine without my signature”. Siden da har destillatørens signatur vært trykket på etikettene.
Jim Beam eies i dag av Suntory Holdings Inc. som er et japansk selskap. Selskapet kjøpte Jim Beam i januar 2014.
Selskaper
Destilleriet var i Beam-familiens eie frem til 1967, da det ble solgt til American Brands. American Brands ble senere til Fortune Brands. Selskapet har hatt forskjellige navn gjennom historien:
Selskapet har sitt hovedkvarter i Deerfield i Illinois, like utenfor Chicago. Det må skilles mellom selve destilleriet Jim Beam og eierselskapet. Dagens eierselskap har flere whiskydestillerier i USA, Skottland, Irland, Spania og Japan. Selskapet står bak whiskeymerkene Maker´s Mark og Jim Beam i USA, Auchentoshan, Laphroaig og Bowmore i Skottland, Kilbeggan i Irland, DYC i Spania og Yamazaki i Japan samt vodkaprodusenten Pinnacle, tequilaprodusenten Sauza og likørprodusenten Courvoisier.
Ansvarlig destillatør (master distiller)
Syv generasjoner av Beam familien har vært master distiller og ansvarlig for produksjonen av whiskey siden starten. Det eneste unntaket er Jerry Dalton som var ansvarlig destillatør fra 1998 til 2007. Han er den eneste utenfor familien Beam/Noe som har hatt hovedansvaret for produksjonen.
Produkter
Jim Beam produserer en lang rekke ulike whiskier, men det er den fire år gamle Jim Beam Kentucky Straight Bourbon Whiskey med en alkoholstyrke på 40 % (80 proof) som er mest utbredt. Det produseres også rug whiskey, blended whiskey og såkalt moonshine (ulagret whiskey) under det samme merkenavnet. De siste årene har det også kommet flere smakssatte whiskier som har blitt svært populære blant forbrukerne. De sistnevnte produktene selges både i en serie som kalles Red Stag by Jim Beam og gjennom merkenavnene Jim Beam Honey, Jim Beam Maple og Jim Beam Apple. I 2015 startet produksjonen av Jim Beam Dram som er en blanding av bourbon og Scotch whisky.
På slutten av 1980-tallet begynte Jim Beam å produsere whiskey i mindre opplag, såkalte straight from the barrel whiskey. Merkenavn som Booker’s, Baker’s, Basil Hayden’s og Knob Creek ble tatt i bruk og finnes fortsatt i markedet, men er langt mindre tilgjengelige på grunn av lavere produksjonsvolum.
Beam decanters
Jim Beam startet produksjon av såkalte decanters i 1955 og produserte ca. 2 200 forskjellige frem til produksjonen opphørte i 1995. En decanter er en figurflaske laget i keramikk og deretter fylt med whiskey. I all hovedsak var det åtte år gammel Jim Beam bourbon whiskey med alkoholstyrke 43 % (86 proof) som ble fylt på decanterne.
Beam decantere var meget populære blant amerikanske forbrukere, og det var i all hovedsak det amerikanske markedet salget var innrettet på. Det ble opprettet egne klubber for samlere av Beam decantere. Det er trolig aldri solgt noen Beam decantere gjennom Vinmonopolet i Norge, men andre steder i Europa var de å finne i hyllene. I Danmark var de å finne i butikkene.
Beam decantere ble raskt et populært samleobjekt, og det finnes i dag trolig bare noen meget få komplette eller nesten komplette samlinger. Det er svært vanskelig å få en komplett samling fordi noen decanters ble laget til helt spesielle begivenheter og bare solgt eller gitt bort der, for eksempel til årsmøter i ulike organisasjoner. Enkelte decantere ble endog bare laget i ett eksemplar og gitt til en bestemt person.
Beam decantere har aldri oppnådd noen virkelig stor samleverdi, dels fordi de ble produsert i store mengder, og dels fordi såkalte kjennere hevdet at den tryggeste måten å samle på var med tomme decanters. Påstanden var og er at decantere fylt med whiskey risikerer å krakelere. I praksis vil det si at lakken på utsiden av keramikkbeholderen sprekker opp. Påstanden er neppe riktig for annet enn decantere som lekker. Hvis whiskey blir liggende på lakken, vil den ikke bare krakelere, men rett og slett falle av, og da er slike decantere uten verdi. Mange samlere ser i dag på tomme decantere som nærmest verdiløse.
Det finnes mange decantere i det amerikanske markedet fremdeles. De er lette å finne på loppemarkeder, i bruktbutikker og endog i spritbutikker som sitter igjen med restopplag eller som har tatt vare på en del som pynt. Svært mange av dem selges for så lave priser som USD 5 i andrehåndsmarkedet, mens de som selges i butikker i original innpakning, kan kjøpes for fra USD 40 - 80.
Det finnes noen få samlinger hos private samlere i Norge.
Stiftelsen Arken
Stiftelsen Arken er en norsk stiftelse som hjelper barn i fire land, Bolivia, India, Sør-Afrika og Albania. I India ligger det 3 barnehjem, og et i Bolivia, et i Sør-Afrika og et i Albania.
Magne E. Meling er grunnlegger og var i mange år leder. Meling startet med humanitære hjelpesendinger til tidligere land i Øst-Europa, og stod i mange år i spissen for at hjelpen kom frem til flere barnehjem og kirker i Romania, Albania og Russland. I flere år gikk det inntil seks hjelpesendinger i året til disse landene, og mange tusen mennesker fikk hjelp.
I 1996 var Meling på en feriereise til Cochabamba, Bolivia, sammen med sin kone Helga. Det var møtet med barna på barnehjemmet El Arca de Jesus som førte til at Meling tok et økonomisk ansvar for barnehjemmet. Det var da 19 barn på hjemmet. Hjemmet var rikt på varme og samhold, men manglet i perioder mat og mange andre nødvendige ting.
I Norge ble det opprettet et fadderprogram for å sikre barnas framtid. I dag har Stiftelsen Arken 6 barnehjem, og arbeidet går godt takket være faddere og givere, hovedsakelig fra Norge.
Magne Melings datter, Jorunn Ljones, var i 12 år stiftelsens daglige leder. Hun ga ansvaret videre i 2017 til Hans-Olav Kapstad, som sammen med fire andre danner styret i Stiftelsen Arken. Barnehjemmet i Bolivia ligger i byen Cochabamba. I Sør-Afrika ligger barnehjemmet i bydelen KwaThemai Johannesburg. I Albania er barnehjemmet plassert i den lille landsbyen Laç på utsiden av hovedstaden Tirana. De 3 barnehjem i India er fordelt i byene Hyderabad, Visakhapatnam og Vijayawada.
Songs by Sinatra
Songs by Sinatra er det andre studioalbumet til den amerikanske sangeren Frank Sinatra.
Albumet ble utgitt 21. april med de åtte låtene fordelt på fire 78-plater, med én låt per plateside. I kom albumet ut på 10" vinylplate, med alle låtene samlet på én plate, med en litt annen rekkefølge enn originalutgivelsen.
ISO 3166-2:WF
ISO 3166-2:WF er Wallis- og Futunaøyenes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Wallis- og Futunøyene, som er et fransk oversjøisk samfunn, er offisielt tildelt ISO 3166-1 alfa-2-koden WF. De har også koden FR-WF i ISO 3166-2:FR, Frankrikes del av ISO 3166-2.
Mike Kurt
Mike Kurt (født 2. april 1980) er en sveitsisk padler som konkurrerer i slalåm. Han representerte landet sitt under Sommer-OL 2012 i London, der han ble nummer 13 i K-1.
Falske Margrete
Falske Margrete (ca. 1260–1301) var en norsk kvinne som utgav seg som Margrete av Skottland.
Den ekte Margrete hadde dødd i 1290 på Orknøyene, og hennes far, kong Eirik II, døde i 1299, etterfulgt på tronen av sin bror, Håkon V. Året etter kong Eiriks død kom en kvinne til Bergen med skip fra Lübeck. Hun påsto at hun var Margrete og anklaget en rekke mennesker for forræderi. Hun hevdet at hun ikke hadde dødd på Orknøyene, men at hun isteden var blitt sendt til Tyskland og hadde giftet seg der. Byens borgere og enkelte av de geistlige støttet hennes påstand, til tross for at avdøde kong Eirik hadde identifisert sin døde datters legeme og det at kvinnen lot til å være om lag førti år gammel mens den ekte Margrete ville ha vært sytten.
Den falske Margrete og ektemannen ble dømt for svindelen. Han ble halshogd og hun ble brent på bål i 1301. Fortellingen om den forrådte prinsessen spredte seg gjennom en populær ballade. Seksti år senere ble den vesle Margaretakirken (St. Maritte) bygget på Nordnes i Bergen, like ved stedet der hun ble brent. Myndighetene så med ublide øyne på bevegelsen som var oppstått med kirken som sentrum for en lokal martyrkultus, for på folkemunne var den falske Margrete den ekte prinsessen. Kirkenbyggets endelige skjebne vet man lite om, men den ble trolig revet omkring reformasjonen.
Sofia Boutella
Sofia Boutella (født 3. april 1982 i Bab El Oued) er en fransk-algirsk danser og skuespiller. Hun er danser innen hip-hop og street dance, og ble internasjonalt kjent etter at hun danset i en reklamefilm for Nike.
Boutella speilte karakteren Eva i dansfilmen StreetDance 2 (2012), Ara i filmen Monsters: Dark Continent (2014), Gazelle i Kingsman: The Secret Service (2014) og Jaylah i Star Trek Beyond (2016). I 2017 spiller hun hoverrollen som prinsesse Ahmanet i filmen The Mummy mot Tom Cruise.
Briand-Kellogg-pakten
Briand-Kellogg-pakten (offisielt: General Treaty for Renunciation of War as an Instrument of National Policy, også kalt Parispakten) er en internasjonal pakt, oppkalt etter Frankrikes og USAs utenriksministre Aristide Briand og Frank Kellogg. Pakten, som bandt de undertegnende makter til ikke å benytte angrepskrig som et middel for å løse internasjonale konflikter, ble undertegnet 27. august 1928 i Paris av en lang rekke land, blant andre Frankrike, USA, Australia, Canada, India, Storbritannia, Polen, Tyskland, Italia og Japan.
Pakten trådte i kraft 24. juli 1929 men ble brutt allerede i 1931 av Japans invasjon av Mandsjuria, i 1936 av Italias krig mot Abyssinia og av Nazitysklands angrep på Polen i 1939.
Briand-Kellogg-pakten var et av grunnlagene i Nürnbergprosessen for tiltalepunktet forbrytelse mot freden.
Den nye portner
The New Janitor er en amerikansk stumfilm fra 1914, regissert av Charlie Chaplin.
Handling
Charlie er vaktmester, for et firma hvor direktøren mottar en truende melding angående spillegjelden hans. Charlie kaster deretter en bøtte med vann ut et vindu, som lander på sjefen hans. Dette koster ham jobben.
Sjefen, som forsøker å stjele penger fra et pengeskap på jobben, blir tatt på fersken av sekretæren sin. Men sekretæren blir umiddelbart overmannet, og truet til taushet. Charlie dukker opp igjen for å redde både henne og pengene.
Casa de Piedra-demningen
Casa de Piedra-demningen er en demning med vannkraftverk i elva Colorado i det sørvestlig-sentrale Argentina, provinsen Río Negro. Anlegget stod ferdig utbygget i 1996, og vannkraften startet produksjon samme år.
Vannkraftverket har installert vannkraftproduksjon på maksimalt 60 MW fordelt på to turbiner, med en midlere årsproduksjon på 240 GWh.
Demningen er en gravitasjonsdam i betong. Reservoaret er på 360 km² areal, og oppdemmede vannvolumer er inntil 4.000 millioner m³.
Caspiana
Caspiana er en slekt av biller som tilhører familiegruppen bladbiller (Chrysomelidae).
Utseende
En liten (3,5 millimeter), avlange, beksvart bladbille, beina, antennene og hodets fremre del gulrøde. Oversiden er tett kledt med nedliggende, hvite hår.
Levevis
Både larvene og de voksne (imago) er planteetere.
Utbredelse
Arten er bare kjent fra den vestlige delen av Turkmenistan.
Bjarki
Bjarki er et islandsk og færøysk mannsnavn.
Etymologi
Bjarki har opprinnelse som en norrøn kjæleform av Biǫrn, «bjørn». Bjarki kan også være en maskulin form av Bjørk.
Bjarke er en nyere dansk form av navnet.
Utbredelse
Bjarki er ikke kjent brukt i noen runeinnskrifter fra vikingtiden, så navnet var neppe vanlig på den tiden.
Formen Bjarke er kjent brukt i Danmark fra 1800-tallet, og var i Danmark mest populær fra 1970-årene.
Bjarki har vært et populært navn på Island siden 1970-årene.
Bjarki er i dag et mye brukt navn på Island. Navnet er også vanlig på Færøyene.
Kjente personer med navnet
Personene i listen er ordnet kronologisk etter fødselsår.
Bragerevyen
Bragerevyen er en av Norges eldste skolerevyer.
Revyen arrangeres på Kongsbakken videregående skole i Tromsø. Revyen hadde sin første premiere 1. januar 1930 på skolens tegnerom. Den seinere forfatteren og historikeren Nils Ytreberg henvendte seg til en av pikeklassene ved Tromsø Offentlige Høgre Allmennskole, som seinere skiftet navn til Kongsbakken videregående skole, med forespørsel om å lage underholdningskabaret. Forestillingen skulle være til inntekt for avisen Tromsøs årlige lotteri, "Julegrisen", som da hadde 10-årsjubileum. Siden den gang har revyen vært satt opp i juleferien hvert eneste år, unntatt et år da rektoren på skolen nektet elevene å gjennomføre revyen. Revyen ble også satt opp i krigsårene, men da under streng sensur av okkupasjonsmakten. Bragerevyen er en av landets eldste amatørrevyer, og en av landets aller eldste amatørrevyer med kontinuerlige oppsetninger.
Kongsbakken skole har siden slutten av 1800-tallet hatt et studentsamfunn med navnet Bragesamfunnet. De var de første til å arrangere revyen, men etter hvert som Bragesamfunnet gikk i oppløsning, besto revyen og har vart helt frem til i dag. Da revyen skulle få navn, ble ikke elevene enige om den skulle hete Bragerevyen eller Bragiaden. Revyen skifter derfor navn annen hvert år. Oddetallsår blir revyen hetende Bragiaden, mens den i partallsår heter Bragerevyen.
Bragerevyen arrangeres helt og holdent av elevene på skolen. Tidligere elever og andre revyengasjerte i byen fungerer som frivillige instruktører. Svært mange kulturarbeidere, musikere og skuespillere hadde sin første sceneopptreden på revyene i Tromsø. Blant bragianere som nå jobber innen kultur, kan det nevnes: Espen Lind, Kristian Fr. Figenschow jr. Ketil Høegh, Nils Johnson, Guri Johnson og Finn Arve Sørbøe. Bragerevyen vant kåringen av Årets tromsøværing i 2007. «Bragerevyen 2012: Tatt av Brage» fikk en positiv mottakelse fra lokalbefolkningen, og en av lokalavisene belønnet revyen med terningkast 6.
8. juli 2017 ble Bragerevyen norgesmester i revy, samt tildelt publikumspris, under NM i revy med stykket "Rett fra Fettlørva".
Hamilton (Bermuda)
Hamilton er hovedstaden på Bermuda. Det finnes også et distrikt med det samme navnet. Byen ligger ikke i dette distriktet, men i Pembroke Parish. Byen er oppkalt til ære for Bermudas første guvernør, Sir Henry Hamilton.
Til tross for at byen er den administrative hovedstaden på Bermuda er den fastboende befolkningen offisielt kun 969 mennesker, selv om noen anslår den til rundt 1500.
Arkitekturen i Hamilton er meget spesiell, man skulle nesten tro husene var laget av papp og alle hus er i forskjellige farger.
Hamilton er et flott sted for myntsamlere. Hos de forskjellige gullsmedene er det sjeldne mynter.
HKB 4./478 Bökfjord fyr
HKB 4/478 Bökfjord fyr var et tysk hærkystbatteri opprettet ved Bøkfjord fyr i juni 1941 under andre verdenskrig. Fortet var utrustet med fire franske 10,5 cm K331(f) kanoner. Batteriet ble evakuert på slutten av 1944.
Panorama (São Paulo)
Panorama er en kommune i delstaten São Paulo i sørøstregionen av Brasil.
Rika Komazawa
Rika Komazawa (født 7. juni 1982) er en japansk landhockeyspiller. Hun representerte landet sitt under Sommer-OL 2012 i London, der hun endte på niendeplass med det japanske landslaget.
Marina
Marina er et annet ord for lystbåthavn. Det kan også referere til:
Pokémon Picross
Pokémon Picross (japansk: ) er et puzzlevideospill i Pokémon-serien utviklet av Jupiter og utgitt av Nintendo til Nintendo 3DS. «Picross» er et annet navn på nonogram, og spillet går ut på å bruke pokémoner til å fylle rutenettet på samme måte som man gjør i et nonogram. Spillet ble utgitt på verdensbasis som nedlastbart spill på Nintendo eShop i desember 2015.
Heinrich Brünings andre regjering
Heinrich Brünings andre regjering satt ved makten i Tyskland under Weimarrepublikken, fra 10. oktober 1931 til 30. mai 1932. Den var Weimarrepublikkens andre presidialregjering, etter Brüning I.
Presidialregjering
Brünings første regjeringsoppdrag (Brüning I) fra president Hindenburg var å danne regjering «uten støtte i noen koalisjon.» Dette innebar at regjeringen i nødsfall kunne hente sin støtte fra Tysklands president, selv når den hadde et flertall mot seg i Riksdagen. I praksis fikk regjeringen bistand av rikspresidenten til gjennom nødsforordninger å oppløse riksdagen og innkalle til nyvalg. I den mellomliggende perioden styrte regjeringen praktisk talt ukontrollert gjennom nødsforordninger. Parlamentarismen var dermed i praksis opphevet, og det på en måte som ikke var forutsett i Weimarforfatningen. Regjeringene Brüning I, II, Papen og Schleicher ble kalt «presidialregjeringer» eller «Hindenburg-regjeringer.»
Regjeringens politikk
Brüning lot seg ikke bruke som en marionett av presidenten og hans rådgivere, men styrte selvstendig og med støtte i parlamentet av SPD. Det kom til konflikt da regjeringen ønsket å forby SS og SA, for å fjerne hovedårsaken til den politiske volden i samfunnet. Forbudet som var støttet av en rekke delstater, herunder Preussen og Bayern, og trådte i kraft 13. april 1932.
Kort tid etter, i juni 1932, ble resultatet av Lausanne-konferansen i 1932 helt i samsvar med Brünings mål. Tysklands krigsgjeld ble strøket, og selv et symbolsk erstatninsbeløp slapp landet å betale. Dette resultatet ble imidlertid oppnådd til kostnaden av en uthult parlamentarisme, under en tilspisset økonomisk krise og under forverringen av de sosiale kår til millioner av mennesker. Under disse forhold fikk de høyreekstreme fremgang, og NSDAP utviklet seg til et folkeparti.
Antonio Possevino
Antonio Possevino, på latin Antonius Possevinus (født 1534 i Mantova i Italia; død 26. februar 1611 i Ferrara) var en italiensk jesuitt. Han var pavelig legat, og generalvikar av Sverige, Danmark og de nordlige øyer, Moskovia, Livland, Rus, Ungarn, Pommern og Sachsen fra 1578. Han var den første jesuitt som besøkte Storfyrstedømmet Moskvas hovedstad. Han er kjent for sitt engasjement for den katolske kirkes sak i Sverige.
Liv og virke
Possevino trådte inn i jesuittordenen i 1559, og i årene 1572–1578 var han sekretær til ordensgeneral Everard Mercurian. Pave Gregor XIII sendte ham i 1578 til Sverige, i forbindelse med den livlandske krig. Deretter dro han til Moskva, og fikk i 1582 etablert Jam Zapolski-våpenhvilen mellom Polen-Litauen under kong Stefan Báthory og det moskovittiske rike under tsar Ivan IV. Dette brakte den livlandske krig til sin avslutning. Han var i lang tid blant moskovittene og skrev lange skildringer om deres rike som ble av stor betydning både for Vestens innsikt i dette lukkede rike og for senere historikere.
Possevino og Sverige
Paven hadde det håp at Sverige atter skulle bli katolsk. Da Possevino kom til Sverige pågikk en maktkamp mellom kong Johan III og hans bror, hertug Karl. Kongen hadde året før foreslått en ny gudstjenesteordning, den såkalte Röda boken, og i det tidligere gråmunkeklostret på Riddarholmen var det blitt etablert et teologisk kollegium («Collegium regium»), med jesuitten Laurentius Nicolai, kalt Klosterlasse, som lærer i teologi og ansvarlig for skolen.
Med Possevino i ryggen oppgav Klosterlasse all tilbakeholdenhet og gikk fram med svovelfylte skrifter mot reformasjonen. Dette førte til motbør. Etter at en folkemasse satte ild på klosteret, hadde kongen gått trett og Klosterlasse måtte etter en del kontroverser forlate landet.
Johan III satte også en del betingelser for en eventuelt inntreden i den katolske kirke. Blant annet aksepterte han ikke prestesølibatet, og hevdet dessuten at nattverdsvinen også måtte utdeles til menigheten. Ingen overenskomst kom i stand og Possevino reiste tilbake til Roma.
Før han forlot Sverige var han nærværende ved bryllupet mellom Pontus De la Gardie og kongens datter Sofia Johansdotter Gyllenhielm. Ritualet var katolsk, og mange mente at ulykken under vigselakten, da galleriet braste sammen og tok livet av et menneske, var et vredesutbrudd fra Gud, som man mente sympatiserte med protestantene.
NM i ishockey 1940
Seriespillet og Norgesmesterskapet ble for første gang helt separert, der serien ble spilt i to avdelinger av 4 lag, mens Norgesmesterskapet ble spilt i et cupsystem. Grane slo Hasle både i seriefinalen og i NM-finalen.
Fylkesvei 244
Fylkesvei 244 går mellom Lena i Østre Toten og Mjørlund i Vestre Toten.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Volzjskij
Volzjskij (russisk: Во́лжский) er en by i Volgograd oblast i Russland. Den ligger på østbredden av elva Volga og dennes forgrening Akhtuba, rundt 20 kilometer nordøst for Volgograd.
Det fantes ingen befolkning på stedet til dagens by før på 1700-tallet. De første nybyggerne var flyktninger som kalte seg bezrodnje (russisk: безродные – «uten slekt»), og landsbyen de dannet fikk navnet Bezrodnoje. I 1720 beordret Peter den store byggingen av en statlig silkefabrikk på stedet, etter at han hadde lagt merke til de rike morbærskogene i området.
Bosetningen Volzjskij ble registrert i 1952, og den hadde da en befolkning på rundt 10 000. I 1954 fikk bosetningen bystatus. Den største økningen i befolkning kom med byggingen av Volga vannkraftverk.
Byen ble bygget av sivile fanger som ble belønnet med hus eller leiligheter ved endt soning. Volzjskij ble planlagt med leilighetsblokker som ble vinklet for å dempe de hete sommervindene fra steppene.
Byens industri består, foruten vannkraftverket Volga GES, av metallindustri og kjemisk industri.
Demografi
Befolkningsutvikling: ! År || Folketall || Kilde
Jaime Penedo
Jaime Manuel Penedo Cano (født 26. september 1981) er en panamansk‌ tidligere fotballspiller.
Landslaget
Han ble tatt ut i s tropp til VM i fotball 2018 i Russland.
Storsalen menighet
Storsalen menighet holder til i Staffeldts gate 4 i Oslo. Menigheten er en selvstendig kategorial menighet i Den norske kirke og en del av Normisjon. Menigheten har ca. 1500 medlemmer.
Lystbåthavn
Lystbåthavn (også kjent som marina, fra spansk, portugisisk og italiensk marina, «kyst») er en havn for mindre, oftest privateide lystfartøyer, og som tilbyr salg, vedlikehold, vinteropplag og utstyr for disse.
Storsalen menighet
Gudstjenestene
Storsalen menighet har to gudstjenester hver søndag, morgengudstjenesten klokken 11 og kveldsgudstjenesten klokken 19. I tillegg til de faste gudstjenestene har Storsalen familiegudstjenester, fellesgudstjenester og Soul Church med jevne mellomrom.
Lystbåthavn
En småbåthavn inneholder ofte en del servicemuligheter i form av slipp, drivstoff, kiosk osv. En del lystbåthavner har egen brygge for gjestende båter, mens andre steder har egne gjestehavner med toaletter, dusj, kiosk, drivstoff og ev. tømming av septiktanker.
Storsalen menighet
Gudstjenestene
Gudstjeneste for alle generasjoner.
Her møtes gamle og unge og tre søndagsskoler er tilrettelagt ulike aldersgrupper.
Kl. 12.15 – Kirkekaffe med rundstykker etter gudstjenesten.
'''KL. 16 – SOULCHURCH'''
Gudstjeneste for tweens, tenåringer og alle andre.
Denne gudstjenesten feires siste søndag i måneden.
Kl. 17.15 – Cafè etter gudstjenesten
'''KL. 19 – KVELDSGUDSTJENESTE'''
Kveldsgudstjeneste kl 19.00.
Kl. 2030 – Kveldsmat og cafe
Mikkel Niva
Mikkel Bjørnebo Jensen Niva (født 1. oktober 1988) er en norsk improvisatør, manusforfatter og skuespiller.
Bakgrunn og virke
Mikkel Niva er født i Elverum, og oppvokst i Sarpsborg.
Han er medlem i ensemblet ved Det Andre Teatret, og medvirker som «Kjendis-Niva» i spillpodkasten «Samspill». Niva har vært med i TV-programmer som Alt er lov, Brille, Broshow og Torsdag kveld fra Nydalen. I tillegg hadde han en liten opptreden i programmene Adventslekene og Berrum & Beyer.
I 2018 sendte NRK dokumentar-serien Uten Pappa, som dreide seg om Mikkel Nivas gjenforening med sin far etter mange år uten kontakt.
Niva driver humorpodcasten Storefri (opprinnelig tittel: Friminutt) sammen med Herman Flesvig.
Niva var programleder i NRKs Julemorgen i 2016 og ledet Sommeråpent i 2017 fra Gran, Flå, Finse, Flåm og Voss sammen med Haddy Njie. Det samme året ledet han også TV-aksjonen 2017 og MGPjr 2017. I 2019 ledet han Melodi Grand Prix Junior, Sommeråpent, TV-aksjonen og Kvelden før kvelden.
Lumbovka (Murmansk Oblast)
Lumbovka (russisk: Лумбовка) er en landsby i den administrative jurisdiksjonen Ostrovnoj in Murmansk Oblast, Russland. Den befinner seg på Kolahalvøya, nord for polarsirkelen, i en høyde på 1 m over havet. Under folketellingen i 2010 hadde landsbyen en befolkning på 11 personer.
Mikkel Niva
Bakgrunn og virke
Høsten 2022 spilte han rollen som Kåre i NRK-serien Gutta på skauen.
Liberty League International
LLI solgte opplæring og kurs innenfor personlig utvikling, og brukte nettverkssalg for å markedsføre produktene sine. Konseptet var at for å få rettighetene til å selge et produkt måtte man først kjøpe det selv. Mer enn halvparten av salgssummen havnet som kompensasjon til distributøren.
I 2005 fikk selskapet mye medieoppmerksomhet etter en rekke klager mot selskapet i Arizona, og LLI ble bøtelagt og pålagt strenge krav til å oppgi realistiske opplysninger om inntektsmuligheter. I seg selv var dette begrensende på selskapets vekst, men det var først og fremst den massive negative omtalen som resulterte i en kollaps i markedet. Noen av medlemmene prøvde også å sensurere bort kritisk informasjon fra engelsk Wikipedia. LLI måtte i denne perioden stå til rette for flere saker i rettsapparatet. Virksomheten fortsatte i beskjeden grad i noen år til, før den ble endelig avsluttet i 2009. Da skiftet selskapet navn til Polaris Global, og lanserte reviderte produkter og kompensasjonsplaner.
LLI ble som selskap erklært som et ulovlig pyramidespill i Australia i 2009 av myndighetene. Selskapet er også bannlyst i den amerikanske delstaten Sør-Dakota. Shine Krider er selv medlem Scientologikirken, og selskapets medlemmer har blitt rekruttert til kurs i Scientologikirkens regi.
Offisielt benekter Polaris Global at navnebyttet i 2009 har noe med den australske saken å gjøre, og begrunner dette med tilpasning til behov i markedet.